als_Latn dik_Latn sag_Latn
Shtutgard 5
Laçi 0
Shënues: Ibiseviç 34’, 40, Verner 59’, Gentner 74’, Kostiç 78
Shtutgart: Sveu, Daniel, Georg, Martin, Vedad, Florian, timo, Christian, Adam, timo, Mart
Tr.: Stiven Hub
Laçi: Vujadinoviç, Çela, Buljan, Sefgjini, Doku, Zefi, Teqja, Zefi, Cetkovic, Nimani, Sosa
Tr.: Armando Cungu
U aktivizuan: (Sheta, Veliaj, Mitraj, M.Bardhi, Selala, Haliti, Ndreca)
Laçi ka zhvilluar miqësoren e dytë në tokën portugezë përballë skuadrës gjermane, Shtutgard. Përballë skuadrës e cila luan në Bundesligën Gjermane, laçianët e drejtuar nga Armando Cungu kanë pësuar pesë gola. E nisën mirë lojën kurbinasit, të kujdesshëm në mbrojtje dhe duke tentuar kundërsulmin me anë të dyshes Cetkoviç – Sosa, por mbrojtja mike ishte shumë e fortë. Ka diferenca në fushën e lojës, por bardhezinjtë po mbroheshin mjaft mirë, derisa një gabim i Zefit solli pësimin e golit të parë. Një pakujdesi e lojtarit laçian i cili nuk u kuptua si duhet me mbrojtjen duke i dhënë mundësi kundërshtarit të shënojë golin e parë. Kurbinasit u hodhën në sulm për të kërkuar golin e barazimin por pa sukses pasi forca sulmuese nuk ishte e duhura. Cetkoviç u mundua disa herë ta vendoste kundërshtarin nën presion por lëvizjet e tij ishin të pamjaftueshme për të rrezikuar kundërshtarin. Me kalimin e minutave kundërshtari tregoi superioritet dhe arriti të shënonte edhe golin e dytë. Në fraksionin e dytë të lojës, trajneri shkodran Armando Cungu hodhi në fushë Veliaj për Cetkoviç. Malazezi i vetmi që po bënte diçka në pjesën e parë e ndjeu lodhjen. Duke menduar edhe për takimin ndaj Partizanit, Cungu nuk dëshiroi ti lodhë më tepër lojtarët e tij dhe kështu pas Cetkoviç tekniku largoi nga loja Meton, Sosën Mitrajn e dëmtuar si dhe disa lojtarë të tjerë duke i dhënë disa minuta edhe Shetës, Selalës, Bardhit, Ndrecës dhe Halitit, lojtarë të rinj të cilët në pjesën e dytë të takimit pësuan edhe tre gola të tjerë. Nga ana tjetër, kundërshtari arriti të ndërronte formacionin e plotë, pasi në fushën ngjitur vazhdonin nxehjen edhe të paktën pesëmbëdhjetë lojtarë të tjerë. Takimi përfundoi me rezultatin e thellë 5-0.
Cungu: “I dhamë mundësi të gjithëve”
Pas përfundimit të ndeshjes trajneri Cungu sigurisht që nuk ka qenë në ditën e tij më të mirë për shkak të rezultatit të thellë, por nga ana tjetër ai është ngushëlluar me faktin se përballë ishte një skuadër shumë e fortë me diferenca të mëdha. “Shtutgardi është një ekip që luan në Bundesligë. Dihen diferencat mes nesh në çdo aspekt, por ne provuam formacionin më të mirë por gjithashtu me kalimin e minutave i dhamë mundësi edhe lojtarëve të rinj. E nisëm mirë takimin dhe po e përballonim mjaft mirë kundërshtarin por me kalimin e minuta, gjermanët treguan superioritetin e tyre. Në organikë ata kishin tridhjetë futbollistë me vete me diferenca karshi nesh. Në fraksionin e dytë të ndeshjes i dhamë mundësi edhe lojtarëve të rinj të cilët duhet të fitojnë besim dhe të jenë të gatshëm në çdo moment. Ndeshja ndaj Partizanit vjen shumë shpejt dhe ne jemi gati për të bërë më të mirën tonë” përfundoi trajneri Cungu
als_Latn lij_Latn uzn_Latn luo_Latn gla_Latn kon_Latn kab_Latn bos_Latn als_Latn als_Latn als_Latn